Misje

Misje er ei øy og et tettsted i Øygarden kommune, nord for Sotra i Vestland. Øya Misje ligger 37 kilometer nordvest for Bergen. Geografisk sett er øya den første øya i Øygarden. Tettstedet har  innbyggere per 1. januar .

Fram til 1964 hørte Misje med til den daværende Herdla kommune. I 1964 ble Øygarden kommune dannet, men Misje og naboøya Turøy gikk inn i Fjell kommune. Misje er ei lita øy, 2 km lang fra sør til nord, og 1 km bred. Tradisjonelt er det fiske i kombinasjon med jordbruk og dyrehold som har vært leveveien. Av industri ga en sardinfabrikk arbeid til både barn, menn og kvinner.

Misje fikk bro til Sotra i 1982, (Solsviksundet bru), og rutebåten sluttet å gå. Nærbutikken og postkontoret (som hadde postnr 5344) er nedlagt. Man fikk broforbindelse videre til Toftøy i nord. Dermed fikk Misje gjennomgangstrafikken til Øygarden.

På Misje er barneskolen Misje skule. Ved skolen ligger et lokalmuseum (Misje museum) i et gammelt hus.

I henhold til Statistisk sentralbyrå er det 375 personer som har Misje som etternavn i Norge.

 Referanser 

 Litteratur 
Misje, Anne Karin: BRO -forbindelse eller forbannelse? En studie av sosiale endringer i et lokalmiljø, Semesteroppgave etnologi grunnfag. Universitetet i Bergen 1991. Nettversjon
Misje, Børge og Turøy, Tore: Misje bygdebok, Straume 2004.
Turøy, Tore: Ættesoga Misje, Straume 2001.

 Eksterne lenker 
 Nettportal for bygda Misje
 Nordsjøløypa
 Hjemmeside for Misje skule
 Bilder fra Misje museum
 @Misje

Kategori:Bosetninger i Øygarden
Kategori:Øyer i Øygarden
Kategori:Tettsteder i Vestland